Pokyn

riaditeľa školy upravujúci podmienky prevádzky a vnútorného režimu ZŠ a podmienok na zaistenie bezpečnosti a ochrany zdravia detí pre školský rok 2020/21 po dobu trvania pandémie ochorenia COVID-19.

Tento dokument stanovuje základné prevádzkové podmienky základnej školy po dobu trvania pandémie ochorenia COVID-19 a potreby dodržiavania protiepidemiologických opatrení a odporúčaní. Rešpektuje opatrenia Úradu verejného zdravotníctva SR a rozhodnutia ministra školstva, vedy, výskumu a športu SR.
Je koncipovaný ako manuál pokynov v troch úrovniach: zelenej, oranžovej, červenej.

Vydal:							    ...............................................
								 Mgr. Milan Medveď,
							     riaditeľ ZŠ s MŠ

Základná škola je v prevádzke od 2. septembra 2020v pracovných dňoch od 6.00 hod. – 16. 00hod., dochádzka je povinná.

I.
Prevádzkové podmienky - zelená fáza
1. Prevádzka a vnútorný režim ZŠ
a)	Prevádzka ZŠ začína dňa 02.09.2020.
b)	Dochádzka je umožnená len žiakom z rodín, ktoré nie sú v karanténe.
c)	Žiaci prichádzajú do základnej školy najskôr o 6.00 hodine a odchádzajú najneskôr o 16.00 hodine hlavným vchodom.
d)	Vykonáva sa ranný filter.
e)	Sprevádzajúca osoba1 privádza žiaka pred hlavný vchod, do budovy školy vstupuje len jedna sprevádzajúca osoba žiakov 1.ročníka, ktorá sa pohybuje v interiéri školy vždy v rúšku, a to hlavne za účelom odovzdania a vyzdvihnutia dieťaťa.
f)	Dieťa sa odovzdáva pri vstupe do triedy, zákonný zástupca/sprevádzajúca osoba do triedy nevstupuje.
g)	V exteriéri školy sa sprevádzajúce osoby a žiaci riadia aktuálnymi opatreniami ÚVZ SR a pokynmi RÚVZ.
h)	Všetci zamestnanci ZŠ pri prvom nástupe na pracovisko vyplnia dotazník o zdravotnom stave pred nástupom do zamestnania.
i)	Zamestnanec predkladá po každom prerušení dochádzky v trvaní viac ako tri dni písomné vyhlásenie o tom, že neprejavuje príznaky prenosného ochorenia a nemá nariadené karanténne opatrenie.
j)	Zamestnanci plnia svoje pracovné povinnosti osobne na pracovisku podľa pracovnej zmluvy a pracovnej náplne.
k)	Časť aktivít so žiakmisa organizuje v exteriéri školského areálu alebo mimo neho podľa aktuálneho počasia a podmienok školy.
l)	Počas obdobia do 23. 9. 2020 sa pri vstupe do budovy vykonáva každodenné meranie teploty a  dezinfekcia rúk každej vstupujúcej osobe poverenými zamestnancami.
m)	ŠKD pracuje vo zvyčajnom režime. Preberanie detí popoludní prebieha pri hlavnom vchode prostredníctvom telefonického kontaktu, zvončekom na vstupných dverách, kontaktom s prítomným zamestnancom školy. Žiadame preberajúcich, aby striktne dodržiavali čas prevzatia uvedený v zápisných lístkoch.  
n)	Dozory na chodbách a v jedálni fungujú v normálnom režime.
o)	Telocvičňa sa na telovýchovné aktivity v tomto období nevyužíva, telovýchovné činnosti sa realizujú výhradne v exteriéri.
p)	Pri zhoršení epidemiologickej situácie sa budú dodržiavať zásady v zmysle pokynov jednotlivých fáz.
____________________________
1Sprevádzajúca osoba sa pre účely tohto dokumentu definuje ako osoba, ktorá privádza dieťa do základnej školy alebo preberá dieťa zo školy.
2. Povinnosti zákonného zástupcu: 
Zákonný zástupca dieťaťa:
a)	Zodpovedá za dodržiavanie hygienicko-epidemiologických opatrení (nosenie rúšok, dodržiavanie odstupov, dezinfekcia rúk) pri privádzaní dieťaťa do základnej školy, počas pobytu v šatňovom/vstupnom priestore základnej školy a pri odvádzaní dieťaťa zo školy.
b)	Privádza dieťa do ZŠod 600do 735 hod a prevezme ho do 1600 hod.
c)	Predkladápri 1. nástupedieťaťa do ZŠčestné prehláseniealebo po každom prerušení dochádzky v trvaní viac ako tri dnipísomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie. 
d)	Zabezpečí svojmudieťaťu 2 rúška /jedno bude umiestnené v šatňovej skrinke/ a papierové jednorazové vreckovky.
e)	Ak sa žiak nemôže zúčastniť na výchovno-vzdelávacom procese, je povinný bezodkladne oznámiť príčinu jeho neprítomnosti.
f)	V prípade, že u žiaka je podozrenie alebo ochorenie na COVID-19, je povinný bezodkladne o tejto situácii informovať príslušnú učiteľku alebo riaditeľa školy.
g)	Bezodkladne nahlási karanténu, ak bola žiakovi nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok dieťa do školy neprivádza.
h)	Pravdivo poskytuje informácie o zdravotnom stave dieťaťa.
i)	Dodržiavapokyny riaditeľa školy, ktoré upravujú podmienky prevádzky a vnútorného režimu základnej školy pre šk. rok 2020/21 po dobu trvania pandémie ochorenia COVID-19 .
j)	Zákonný zástupca dieťaťa alebo iná sprevádzajúca osobavstupujú a pohybujú sa v  budove školyv rúšku, a to hlavne za účelom odovzdania a vyzdvihnutia žiaka. V priestoroch školy sa zdržujú len minimálne - nevyhnutne potrebný čas.
k)	Pri ceste do a zo základnej školy sa sprevádzajúce osoby a deti riadia opatreniami ÚVZ SR a pokynmi RÚVZ a riaditeľa školy. 

Pre všetky osoby platí zákaz zhromažďovania sa v areáli školy. 
3. Organizácia vzdelávania
a)	Časť aktivít so žiakmi sa organizuje v exteriéri, či už v areáli školy alebo mimo neho, podľa aktuálneho počasia, dostupnosti a podmienok školy.
b)	Zvýšená pozornosť  sa bude venovať rozvíjaniu a upevňovaniu hygienických návykov, osobitne pred stravovaním a po príchode zvonku. Bude sa dbať o to, aby si žiaci osvojili návyk umývať si ruky spôsobom, ktorý zamedzuje prenos nákazy.
c)	Počas výchovno-vzdelávacieho procesu  sa žiakom primárneho vzdelávania doporučuje nosiť rúška, žiaci nižšieho sekundárneho vzdelávania sú povinní nosiť rúška aj počas vyučovania v triede. Všetci žiaci sú povinní nosiť rúška pri presunoch po chodbách, do šatne, pri vstupe a odchode zo školy. Zamestnanci školy nosia rúška pri presunoch aj počas vyučovania.
d)	Stravovanie prebieha štandardným spôsobom v školskej jedálni. Pri príprave jedál a vydávaní stravy je nutné dodržiavať bežné hygienické pravidlá. Príbory a nápoje si žiaci nevyberajú, podáva ich personál jedálne.
e)	Na toalety odchádzajú žiaci tak, aby sa nestretali rôzne ročníky. Prváci počas prestávky, tretiaci na začiatku prestávky, deviataci na konci prestávky, druháci a piataci 5 minút pred koncom vyučovacej hodiny, štvrtáci a šiestaci 5 minút na začiatku vyučovacej hodiny, siedmaci 10 minút pred koncom hodiny, ôsmaci 5. – 10. minúta po začiatku hodiny.

4. Opatrenia ZŠ v rámci prevencie nákazy COVID-19
a)	Dôkladné vyčistenie a dezinfekcia priestorov, pomôcok pred otvorením ZŠ.
b)	Pred vstupom do budovy poverený zamestnanec dezinfikuje ruky dezinfekčným roztokom na báze etanolu každej vstupujúcemu žiakovi a osobe.
c)	Meranie teploty bezdotykovým teplomerom pred vstupom do budovy každej vstupujúcej osobe povereným zamestnancom školy.
d)	V priestore kabinetu jazykov je zriadená izolačná miestnosť.
e)	Každý zamestnanec ZŠ pri prvom nástupe na pracovisko vyplní dotazník o zdravotnom stave pred návratom do zamestnania. Po každom prerušení dochádzky v trvaní viac ako tri dni predkladá  písomné vyhlásenie o tom, že neprejavuje príznaky prenosného ochorenia a nemá nariadené karanténne opatrenie.
f)	Zákonný zástupca každého dieťaťa pri prvom nástupe do ZŠ alebo pri každom prerušení dochádzky v trvaní viac ako tri dni, predkladá písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie.
g)	Zákaz zhromažďovania sa osôb a zákonných zástupcov v areáli školy.
h)	Každý žiak musí maťk dispozíciináhradné rúško umiestnené v skrinke.
i)	Počas dňa si žiaciruky dezinfikujú dezinfekčným gélom na báze etanolu s glycerínom.
j)	Na toaletách používajú mydlo a jednorazové papierové utierky.
k)	Všetky dezinfekčné prostriedky sa nanášajú na ruky dávkovačmi.
l)	Je zakázané používať uteráky.
m)	Do ZŠ je zakázané nosiť vlastný materiál, pomôcky, výnimkou je desiata a nápoje.
n)	V miestnostiach,kde sa zdržujú osoby,je zabezpečené časté vetranie.
o)	Smetné koše sú bez vrchného uzáveru.
p)	Nepedagogickí zamestnanci sú povinní nosiť rúška počas celého dňa, kuchárky počas výdaja stravy. Upratovačky a kuchárky používajú jednorazové hygienické rukavice.
q)	Učiteľky opakovane upozorňujú deti na dodržiavanie hygienických pravidiel pri kýchaní a kašľaní.
r)	Upratovanie a dezinfekcia toaliet prebieha minimálne trikrát denne – po 1. hodine, o 1330, po odchode žiakov zo školyapodľa potreby.
s)	Upratovací personál je informovaný a poučený osprísnených podmienkach upratovania a o potrebe priebežného čistenia adezinfekcie dotykových plôch, ostatných povrchov a predmetov.
t)	Dôkladné čistenie všetkých miestností, v ktorých sa žiaci, pedagogickí zamestnanci, ďalší zamestnanci školy nachádzajú, sa musí vykonávať najmenejraz denne.
u)	Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne dvakrát denne – po 1. vyučovacej hodine a o 1330apodľa potreby (napr. kľučky dverí, vypínače, zábradlia).
v)	Dezinfekcia šatňových a vstupných priestorov, do ktorých vstupujú sprevádzajúce osoby, sa vykonáva minimálne dvakrát denne.
w)	Dezinfekcia madiel a dotykových plôch prebieha najmenej raz za deň alebo podľa potreby.
Vstup a všetky aktivity v areáli školy sú pre verejnosť zakázané.

5. Podozrenie na ochorenie
•	Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest)nesmie vstúpiť do priestorov ZŠ.
•	Ak žiakvpriebehu dňa vykazuje niektorý z možných príznakov COVID-19, bude mu nasadené rúško,bude umiestnenýdo samostatnej miestnosti a kontaktovanýzákonný zástupca, ktorý ho bezodkladne vyzdvihne. 
•	Ak sau zamestnanca ZŠobjavia príznaky nákazy COVID-19 v priebehu jeho pracovného dňa, bezodkladne otom informuje riaditeľa školy a opustí školuvnajkratšom možnom čase s použitím rúška.
•	V prípade podozrivého dieťaťa alebo zamestnanca sa škola riadi usmerneniami z oranžovej fázy.
•	V prípade  dvoch a viac potvrdených pozitívnych prípadov medzi deťmi alebo nepedagogickými pracovníkmi, alebo jedným pedagógom sa škola riadi opatreniami červenej fázy. 

II.Oranžová fáza

Oranžová fáza nastáva v prípade podozrivého žiaka na ochorenie COVID-19 alebo podozrivého pracovníka, či pri vyhlásení takejto fázy Úradom verejného zdravotníctva.
Nad rámec opatrení zelenej  fázy platia nasledovné opatrenia: 
Žiaka, či zamestnanca môže určiť ako podozrivého jedine miestne príslušnéý RÚVZ alebo spádový všeobecný lekár. 
a)	V prípade, že mieste príslušný RÚVZ oznámi škole podozrenie výskytu ochorenia u žiaka alebo pracovníka školy, škola postupuje podľa nižšie uvedených krokov a čaká na pokyny a poskytuje plnú súčinnosť miestne príslušnému RÚVZ. 
b)	Zákonný zástupca alebo zamestnanec oznámi po indikáciíi všeobecným lekárom škole, že je u jeho dieťaťa (v prípade zákonného zástupcu) alebo uňho (v prípade zamestnanca) podozrenie na ochorenie COVID-19: 
•	v prípade, ak RÚVZ neskontaktuje školu do 48 hodín, tak škola kontaktuje miestne príslušný RÚVZ a informuje o podozrení u dieťaťa / pracovníka 
•	škola následne postupuje podľa nižšie uvedených krokov a čaká na pokyny a poskytuje plnú súčinnosť miestne príslušnému RÚVZ. 

1.	Pri podozrení na ochorenie v prípade žiaka
Podozrivý žiak nenavštevuje ZŠ a škola do usmernenia príslušným RÚVZ, alebo výsledkov jeho RT-PCR testu, neumožní účasť na výchovno-vzdelávacej činnosti (domáca izolácia) úzkym  kontaktomdieťaťa (napr. spolužiaci v triede). 
Ak je podozrivý podrobený RT-PCR testu a výsledok je : 
a)	negatívny, výchovno-vzdelávacia činnosť sa obnovuje pre všetky dotknuté osoby(osoby v domácej izolácii). Podozrivého žiaka manažuje miestne príslušný RÚVZ, ostatné deti prinesú vyhlásenie o bezinfekčnosti, podpísané zákonným zástupcom. 
b)	 pozitívny, všetky dotknuté osobyostávajú mimo výchovno-vzdelávacej činnosti až do doby určenia postupu miestne príslušného RÚVZ a  preruší  sa výchovno-vzdelávacia činnosťv celej triede  až do doby určenia iného postupu miestne príslušným RÚVZ. 
c)	ak sa potvrdí 2 a viac pozitívnych žiakov, prechádza sa do červenej fázy podľa usmernenia. 

2.	Pri podozrení na ochorenie v prípade pedagogického zamestnanca
Podozrivý zamestnanec zostáva v domácej izolácii a do usmernenia príslušným RÚVZ, alebo výsledkov jeho RT-PCR testu, škola neumožní vykonávanie práce na pracovisku jeho úzkym kontaktom (napr. napríklad kolegom užívajúcimspoločnú pracovnú miestnosť). Tieto osoby zostávajú taktiež v domácej izolácii.
Ak je podozrivý podrobený RT-PCR testu a výsledok je : 
a)	negatívny, informuje zamestnávateľa a osoby v domácej izolácii sa vrátia do práce. Podozrivého manažuje príslušný všeobecný lekár a RÚVZ, ktorí rozhodnú o návrate pracovníka do pracovného procesu, 
b)	pozitívny, informuje zamestnávateľa, situáciu ďalej manažuje miestne príslušný RÚVZ a prechádza sa do červenej fázy podľa usmernenia tohto materiálu. 

3.	Pri podozrení na ochorenie v prípade nepedagogického zamestnanca
Podozrivý zamestnanec zostáva v domácej izolácii a do usmernenia príslušného RÚVZ škola neumožní vykonávanie práce na pracovisku (domáca izolácia) jeho úzkym kontaktom. V prípade zamestnanca stravovacieho zariadenia je nutné uzatvoriť zariadenie do určenia ďalšieho postupu miestne príslušným RÚVZ.
Ak je podozrivý podrobený RT-PCR testu a výsledok je : 
a)	negatívny, informuje zamestnávateľa a osoby v domácej izolácii sa vrátia do práce. Podozrivého manažuje príslušný všeobecný lekár a RÚVZ, ktorí rozhodnú o návrate pracovníka do pracovného procesu,
b)	pozitívny, informuje zamestnávateľa a situáciu ďalej manažuje miestne príslušný RÚVZ,
c)	ak sa potvrdí viac pozitívnych pracovníkov, prechádza sa do červenej fázy podľa usmernenia. 

4.	Pri podozrení na ochorenie v prípade zákonného zástupcu alebo osoby v úzkom kontakte s dieťaťom alebo zamestnancom školy
Základnáškola čaká na pokyny a poskytuje plnú súčinnosť miestne príslušnému RÚVZ. 

III.Červená fáza
Červená fáza nastáva pri dvoch a viac potvrdených pozitívnych prípadoch medzi žiakmi, nepedagogickými zamestnancami alebo jedným pedagogickým zamestnancom alebo v prípade nariadenia ÚVZ SR. 
Nad rámec opatrení zelenej a oranžovej fázy platia nasledovné opatrenia: 

1.	V prípade potvrdeného dieťaťa: 
a)	 ak sa ochorenie COVID-19 potvrdí u 2 a viac žiakov, preruší  sa výchovno-vzdelávacia činnosť v triedach žiakov s potvrdeným ochorením COVID-19 . Úzke kontakty žiaka zostávajú v domácej izolácii. Ďalej sa postupuje podľa usmernenia príslušného všeobecného lekára alebo miestne príslušného RÚVZ. V škole sa uskutoční dezinfekcia podľa aktuálne platného usmernenia hlavného hygienika,
b)	ak sa u niektorej z dotknutých osôb objavia počas doby zatvorenia školy príznaky na COVID-19, dotyčného manažuje prislúchajúci lekár všeobecnej starostlivosti,
c)	po ukončení šetrenia miestne príslušného RÚVZ sa škola vracia do zelenej fázy. 

2.	V prípade potvrdeného pedagogického zamestnanca: 
a)	osoby v úzkom kontakte daného zamestnanca zostávajú v domácej izolácii. Ďalej sa postupuje podľa usmernenia príslušného všeobecného lekára alebo miestne príslušného RÚVZ. V ZŠ sa uskutoční dezinfekcia podľa aktuálne platného usmernenia hlavného hygienika, 
b)	ak sa u nejakého z priamych kontaktov zamestnanca objavia počas doby zatvorenia školy príznaky na COVID-19, dotyčného manažuje prislúchajúci lekár všeobecnej starostlivosti. 

3.	V prípade potvrdeného nepedagogického zamestnanca
Osoby, ktoré boli v úzkom kontakte s daným zamestnancom, zostávajú v domácej izolácii. Ďalej sa postupuje podľa usmernenia príslušného všeobecného lekára alebo miestne príslušného RÚVZ. V škole sa uskutoční dezinfekcia podľa aktuálne platného usmernenia hlavného hygienika. 

4.	V prípade potvrdeného zákonného zástupcu alebo osoby v úzkom kontakte so žiakom alebo zamestnancom
•	základná škola čaká na pokyny a poskytuje plnú súčinnosť miestne príslušnému RÚVZ.

5.	Opatrenia školy kvôli prevencii nákazy COVID-19 nad rámec opatrení predchádzajúcich fáz: 
•	Žiakov prvého až piateho ročníka rozdelí riaditeľ základnej školy na triedy, v ktorých ich bude najviac 15. Vprípade, ak nie je vmožnostiach školy kapacitne zabezpečiť takúto veľkosť tried, tak platí nasledovné: 
•	Prezenčné vyučovanie prebieha užiakov prvého až piateho ročníka.
•	Vyučovanie žiakov druhého stupňa prebieha dištančne.
Pre prezenčné vyučovanie nad rámec predchádzajúcej fázyplatí: 
•	Vytvorená triedasa nebude meniť, aj keď počet žiakov klesne, nebude dochádzaťk migráciižiakov medzi jednotlivými triedami. 
•	Metódy a obsah vzdelávacích a záujmových činností je nevyhnutné prispôsobiť zloženiukonkrétnej triedy, vzhľadom na vek žiakov a úroveň ich vedomostí, znalostí azručností.
Súčasne sa zmení organizácia vyučovania - úprava rozvrhu, časového členenia vyučovacieho dňa,štruktúry vyučovacieho dňa, obsahu a foriem vzdelávania.

Stanovené podmienky sú v súlade s odporúčaniami ministerstva školstva, a vzťahujú sa na základné prevádzkové podmienky základnej školy po dobu trvania potreby protiepidemiologických opatrení a odporúčaní. Dokument upravuje iba tie základné prevádzkové podmienky, ktoré sa líšia od štandardných podmienok vyplývajúcich zo školských predpisov. 

IV.Záverečné ustanovenia

Dokument je záväzný pre všetkých pedagogických a nepedagogických zamestnancov školy, žiakov, ktorí navštevujú základnú školu,  ich zákonných zástupcov a sprevádzajúce osoby, ktoré vstupujú do priestorov základnej školy. Bol vypracovaný riaditeľom základnej školy s materskou školou, prerokovaný v pedagogickej rade.  Je zverejnený na webovom sídle školy a prístupný kedykoľvek k nahliadnutiu.

Dokument je platný dňom 2. septembra 2020.

Svojím podpisom potvrdzujem, že som sa oboznámil/a s „Pokynom riaditeľa školy upravujúcim podmienky prevádzky a vnútorného režimu ZŠ a podmienok na zaistenie bezpečnosti a ochrany zdravia detí pre školský rok 2020/21 po dobu trvania pandémie ochorenia COVID-19.